section_heading: Razvoj i gradnja
paragraph_text: Sadašnji zapovjedni brod šeste flote počeo se graditi kao treći i posljednji brod klase Raleigh LPD-1, čija je gradnja odobrena u fiskalnoj godini 1961. Kobilica je položena 2. travnja 1962. u brodogradilištu New York Naval Shipyard u Brooklynu, u kojem su izgrađene i prve dvije jedinice, po tadašnjoj cijeni od oko 29 milijuna dolara po brodu. Porinuće je uslijedilo 3. kolovoza 1963., dok u službu Atlantske flote američke ratne mornarice ulazi 22. veljače 1964. kao desantni brod USS LaSalle (LPD-3), dobivši ime po gradu La Salle<ref>John E. Moore, "Jane's Fighting Ships 1973-74", Jane's Yearbook, London 1973. u saveznoj državi Illinois. Nakon osam godina uporabe dobilo je ulogu zapovjednog broda.